সরকারনা ভারতকী সোবরেনতী অমসুং অপুনবদা, লৈবাক ঙাক শেনবদা, লৈবাক অমসুং পব্লিক ওর্দরদা অকায়বা ওইহনবা য়াবা মোবাইল এপ ৫৯ থিংজিনখ্রে\nPosted On: 29 JUN 2020 8:47PM by PIB Imphal\nইনফোর্মেসন তেক্নোলোজী মন্ত্রালয়না ইনফোর্মেসন তেক্নোলোজী রুলস ২০০৯গী চান্নবা মফম (মীয়াম্না ইনফোর্মেসন শিজিন্নবদা অথিংবা থম্নবা প্রোসিজর অমসুং সেফগার্দশিং) অমসুং হৌজিক ওইরক্লিবা অশোকপা পীবা য়াবগী ফিভম অসি য়েংলদুনা ইনফোর্মেসন তেক্নোলোজী এক্তকী সেক্সন ৬৯ এ. দা পীরিবা শক্তি শিজিন্নদুনা এপ ৫৯ (এপেন্দিক্সতা য়েংউ) থীংজিন্নবা ৱারেপ লৌখ্রে। মসিদগী ফংলিবা ই-পাউশিং অসিনা ভারতকী সোবরেনতী অমসুং অপুনবদা, লৈবাক ঙাক শেনবদা, লৈবাক অমসুং পব্লিক ওর্দরদা অকায়বা ওইহনবা য়াবগী থবকশিং য়াওই।\nহৌখিবা চহী খরদা, ভারতনা তেক্নোলোজী চাউখৎপগী হীরমশিং অমসুং দিজিতেল স্পেস্তা মরু ওইবা মার্কেৎ অমা ওইরক্লি।\nমতম অসিমক্তদা দেতা সেক্যুরিতীগা মরী লৈনবা হীরমশিং উমসুং ভারত মচা কোতি ১৩০গী প্রাইবেসি ঙাক শেনবগী মতাংদা য়াম্না চাউনা খন্ননিংঙাই ওইবা ৱাফম অমা লাক্লি। হন্দক্তসু মসিগী খন্নদবা য়াদবা ৱাফমশিং অসিনা লৈবাক অসিগী সোব্রেন্তী অমসুং সেক্যুরিতীদশু অকায়বা পীবগী ফিভম কয়া অমসু লাক্লি। ইনফোর্মেসন তেক্নোলীজী মন্ত্রালয়দা এন্দ্রোইদ অমসুং আই.ও.এস. প্লেৎফোর্মশিংদা ফংবা মোবাইল এপ খরনা মীওইশিংগী দেতাশিংবু পথাপ লানবা মওংদা হুরান্দুনা ভারতকী ৱাংমদা লৈবা সর্বরশিংদা কাংলোনগী ৱাংমদা থাবগী ৱাকৎ কয়া অমা মফম কয়াদগী লাক্লি। মসিগী খোমজিল্লিবা দেতাশিং অসিনা ভারতকী নেশনেল সেক্যুরিতী অমসুং ঙাক শেনবদা খুদোংথিনিংঙাই ওইবা মচাক কয়া অমা পীরে। মসিনা ভারতকী অপুনববু কায়হন্দুনা অশোকপা কয়া অমা পীবা য়াবা অসিনা হীরম অসিগী মতাংদা খুদক্তা থবক কয়া পায়খত্তবা য়াদ্রে।\nMi ভিদিও কোল - জিওমী\n(Release ID: 1635235) Visitor Counter : 16\n(Release ID: 1635235)
